Henning G. Jensen har mandag eftermiddag på byrådsmødet meddelt, at han ikke genopstiller til næste kommunalvalg. Samtidig pegede Henning G. Jensen på partifællen Thomas Kastrup-Larsen som ny borgmesterkandidat. Og han melder sig klar under fanerne. - Henning G. Jensen har netop meldt ud, at han stopper som borgmester, og at der er opbakning i den Socialdemokratiske byrådsgruppe til at jeg skal overtage som Socialdemokratisk spidskandidat. Jeg er meget glad, men også meget ydmyg overfor opgaven, og meget bevidst om, at det er medlemmerne og vælgerne der afgør sagen, skriver Thomas Kastrup-Larsen på sin profil på Facebook.

Opsummering:
Thomas Kastrup-Larsen er klar til opgaven som borgmester i Aalborg, hvis han får chancen.